Čierny potok (prítok Štvrtockého potoka)

Čierny potok je potok na dolnom Spiši, v západnej časti okresu Levoča. Je to ľavostranný prítok Štvrtockého potoka, meria 2,1 km a je tokom VII. rádu.

Pramení v Hornádskej kotline, v podcelku Medvedie chrbty, na juhojuhozápadnom svahu Vtáčieho vrchu (852,7 m n. m.) v nadmorskej výške približne 665 m n. m. Od prameňa tečie najprv juhojuhovýchodným smerom, následne sa stáča severojužným smerom a preteká lokalitou Štvrtocký lesík. Na jeho južnom okraji priberá krátky ľavostranný prítok a stáča sa na juhozápad. Severne od obce Spišský Štvrtok ústi v nadmorskej výške cca 550 m n. m. do Štvrtockého potoka.

Potoky na Slovensku
Povodie Hornádu
Vodné toky v okrese Levoča